**DISPOZIȚIE**

**privind constituirea Comisiei de recepţie la terminarea lucrărilor**

**de construcții aferente obiectivului de investiții ”Construirea Sediului Centrului**

**Școlar pentru Educație Incluzivă”**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 4538/ 02.02.2024, elaborat de către Directia Dezvoltare si Investitii – Serviciul Managementul Proiectelor prin care se motivează și fundamentează emiterea actului administrativ;

Ținând cont de:

* Adresa Antreprenorului nr. 14172/11.12.2023, înregistrată la Consiliul Județean Cluj cu nr. 48906/12.12.2023, privind finalizarea la data de 12.12.2023 a lucrărilor aferente obiectivului de investiție: ”Construirea Sediului Centrului Şcolar pentru Educaţie lncluzivă”, lucrări ce au fost executate în baza Contractului de execuție lucrări nr. 35276/308 din 19.10.2020;
* Adresa Antreprenorului nr. 14181/11.12.2023, înregistrată la Consiliul Județean Cluj cu nr. 48920/12.12.2023, privind finalizarea la data de 12.12.2023 a lucrărilor aferente obiectivului de investiție: ”Lucrări suplimentare necesare în vederea finalizării Centrului Şcolar pentru Educaţie lncluzivă”, lucrări ce au fost executate în baza Contractului de proiectare și execuție lucrări nr. 14454/79 din 06.04.2023;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3 și art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispozitie nr. 547/02.12.2019 privind constituirea echipei de implementare a proiectului ”Construirea Sediului Centrului Școlar pentru Educație Incluzivă”
* Dispoziția Președintelui Consiliului Județean Cluj nr. 1121/13.12.2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu dispozițiile:

* art. 191 alin. (1) lit. f) și alin. (6) lit. b) din O.U.G. nr. 57/2019 privind Codul Administrativ, cu modificările și completările ulterioare;
* art. 2 alin. (1), art. 9 lit. i), art. 17, art. 22, art. 27 și art. 28 din Legea nr. 10/1995 privind calitatea în construcţii, republicată, cu modificările şi completările ulterioare;
* Anexa nr. 2 – Definirea unor termeni de specialitate utilizați în cuprinsul legii, pct. Recepția lucrărilor din Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare;
* art. 3 alin. (1) lit. a) și art. 9 - 23 din Regulamentul privind recepţia construcțiilor, aprobat prin Hotărârea Guvernului nr. 273/1994, cu modificările şi completările ulterioare;
* Hotărârea Guvernului nr. 766/1997 pentru aprobarea unor regulamente privind calitatea în construcţii, cu modificările și completările ulterioare;
* art. 75 lit. c) pct. 1 din Normele metodologice de aplicare a Legii nr. 50/1991 privind autorizarea executării lucrărilor de construcţii, aprobat prin Ordinul M.D.R.L nr. 839/2009, cu modificările şi completările ulterioare,

În temeiul drepturilor conferite prin art. 196 alin. 1 lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**Di s p u n e:**

**Art. 1.** Se constituiecomisia de recepţie la terminarea lucrărilor aferenteobiectivului de investiții ”Construirea Sediului Centrului Școlar pentru Educație Incluzivă”, în componenţa cuprinsă în anexa care face parte integrantă din prezenta dispoziție.

**Art. 2.** Pentru punerea în aplicare a prezentei dispoziții se desemnează comisia numită la art. 1, care va îndeplini atribuţiile cuprinse în legislaţia aplicabilă în domeniul efectuării recepției la terminarea lucrărilor, raportat la dispozițiile autorizației de demolare nr. 141 din 19.10.2018, precum și a autorizațiilor de construire nr. 1927 din 18.12.2018, nr. 876 din 24.10.2023, nr. 940 din 14.11.2023 și nr. 984 din 28.11.2023.

**Art. 3.** Prezenta dispoziţie se comunică, prin poștă electronică, persoanelor nominalizate la art. 1, Direcției Dezvoltare și Investiții, precum şi Prefectului Judeţului Cluj şi se aduce la cunoştinţă publică prin afişare pe pagina de internet [www.cjcluj.ro](http://www.cjcluj.ro).

 **CONTRASEMNEAZĂ:**

 **PRESEDINTE SECRETAR GENERAL AL JUDEŢULUI**

 **Alin Tișe Simona Gaci**

**Nr. 43 din 5 februarie 2024**

**Anexă la Dispoziția nr. 43/2024**

**Comisia de recepţie la terminarea lucrărilor aferente obiectivului de investiții ”Construirea Sediului Centrului Școlar pentru Educație Incluzivă”**

|  |  |  |  |  |  |
| --- | --- | --- | --- | --- | --- |
|  **Nr.****crt.** | **Calitatea în cadrul comisiei de evaluare** | **Numele și prenumele** | **Funcția deținută/****postul ocupat, după caz** | **Direcția/Serviciul/****Biroul/Compartimentul, după caz** | **Mențiuni** |
|  | Președinte | Andra MOLDOVAN | Consilier  | Direcția Dezvoltare și Investiții/Serviciul Managementul Proiectelor | - |
|  | Membru | Tiberiu ARGINTARU | Consilier  | Direcția Urbanism și Amenajarea Teritoriului / Serviciul Autorizări | - |
|  | Membru | Claudia RUSU | Consilier  | Direcția Dezvoltare și Investiții/Serviciul Lucrări şi Achiziţii Publice | - |
|  | Membru | Aida MIHAI | Consilier | Direcția Urbanism și Amenajarea Teritoriului / Serviciul Autorizări | - |
|  | Membru | Silvia FABIAN | Consilier | Direcția Dezvoltare și Investiții/Serviciul Lucrări şi Achiziţii Publice | - |
|  | Membru | Vasilica CISMAȘU | Director | Centrul Școlar pentru Educație Incluzivă | - |
|  | Membru | Niculina RAD | Consilier | Direcția Dezvoltare și Investiții/Serviciul Managementul Proiectelor | - |
|  | Membru | Dan Ionuț ANCA | Inspector | Primăria Municipiului Cluj - Napoca | - |
|  | Membru | Andreea - Roxana NĂDĂȘAN | Inspector | Primăria Municipiului Cluj - Napoca | - |
|  | Membru | Geta ONEȚIU  | Inspector | Primăria Municipiului Cluj - Napoca | - |
| 1.
 | Membru | Dan – Dumitru ANCĂU | Inspector | Inspectoratul Județean în Construcții Cluj | - |
|  | Membru | Bogdan – Octavian SFÎRLEA | Locotenent  | Inspectoratul pentru Situații de Urgență ”AVRAM IANCU” al Județului Cluj | - |
|  | Membru | Virgil POP | Arhitect | Direcția Județeană Pentru Cultură Cluj | - |

 **CONTRASEMNEAZĂ**

 **PREŞEDINTE SECRETAR GENERAL AL JUDEŢULUI**

 **ALIN TIȘE SIMONA GACI**